WBR skors Whyte na opkikkertoets | Netwerk24
WBR skors Whyte na opkikkertoets
31 Julie 2019 15:30
Die Wêreldboksraad (WBR) het die Brit Dillian Whyte voorlopig as 'n verpligte uitdager vir Deontay Wilder se swaargewigtitel geskors omdat hy 'n opkikkertoets gedop het.
Die Britse bokser Dillian Whyte. Foto: Getty Images
Brittanje se anti-dwelmagentskap (UKAD) het nog nie reageer op mediaberigte dat Whyte positief getoets is voor sy geveg op 20 Julie teen Oscar Rivas van Colombië nie.
Volgens 'n verklaring op die WBR se webwerf is Whyte voorlopig geskors totdat die beheerliggaam se ondersoek afgehandel is.
"Hy sal die kans gegun word om sy posisie aan die WBR te verduidelik op 'n plek en datum wat in die nabye toekoms aangekondig sal word," lui die verklaring.
Whyte het sy geveg teen Rivas met punte gewen om die verpligte aanspraakmaker op Wilder se titel te word.
Hy het van 2012 tot 2014 'n skorsing uitgedien toe hy ook positief vir 'n verbode middel getoets het.
Whyte het verlede week gesê sy prokureurs hanteer die saak en hy is aangesê om nie daaroor te praat nie.– Reuters